
На основу члана 83. Закона о запосленима у аутономним покрајинама и јединицама локалне самоуправе („Службени гласник РС”, бр. 21/2016, 113/2017, 95/2018, 114/2021, 92/2023, 113/2017 – др. закон, 95/2018 – др. закон, 86/2019 – др. закон, 157/2020 – др. закон, 123/2021 – др. закон и 19/2025 – др. закон) и члана 5. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), Градска управа за образовање
ИНТЕРНИ КОНКУРС ЗА ПОПУЊАВАЊЕ ИЗВРШИЛАЧКОГ РАДНОГ МЕСТА  У ГРАДСКОЈ УПРАВИ ЗА ОБРАЗОВАЊЕ ГРАДА СРЕМСКА МИТРОВИЦА - за радно место Административно-техички послови, на неодређено време, звање референт, један извршилац, систематизовано чланом 52. Правилника о унутрашњем уређењу и систематизацији радних места у градским управама и Градском правобранилаштву града Сремска Митровица („Сл. лист града Сремска Митровица“ бр. 3/2025, 6/2025 и 15/2025)   
I Орган у којем се радно место попуњава:
[bookmark: _Hlk215566967]Градска управа за образовање – у Сремској Митровици, ул. Св.Димитрија бр.13

II Радно место које се попуњава:
Административно-техички послови, на неодређено време, звање референт, један извршилац

III Опис послова радног места:
Обавља пријем документације из делокруга рада; врши пријем, евидентирање и отпремање поште и води књигу за доставу поште; припрема и издаје потребне потврде, уверења, документа и извештаје; одлаже, чува и архивира документацију; прикупља податке и информације везано за делокруг рада; заказује састанке са странкама; преузима документацију у поступку издавања уверења о приходима чланова породице за ученичке и студентске домове, кредите и стипендије; други послови по налогу начелника Градске управе.
 
IV Услови за рад на радном месту:
Четврти степен средње стручне спреме друштвеног, природног, или техничког
смера, три године радног искуства у струци, као и потребне компетенције за обављање
послова радног места.

V Место рада:
Сремска Митровица, ул. Светог Димитрија бр.13.

VI Компетенције које се проверавају у изборном поступку:
У изборном поступку се проверавају посебне функционалне компетенције и мотивација за рад на радном месту.

VII Поступак и начин провере компетенција:
- Посебна функционална компетенција за област рада административно технички послови (канцеларијско пословање; методе и технике прикупљања података ради даље обраде; технике израде потврда и уверења о којима се води службена евиденција) – провераваће се путем усмене симулације (усмено);
- Посебна функционална компетенција за одређено радно место Прописи из делокруга радног места (Уредба о канцеларијском пословању органа државне управе, Одлука о градским управама града Сремска Митровица) провераваће се путем усмене симулације (усмено);
- Процена мотивације за рад на радном месту и прихватање вредности јединице локалне самоуправе провераваће се путем разговора са Комисијом (усмено).

VIII Право учешћа на интерном конкурсу:
На интерном конкурсу могу да учествују службеници запослени на неодређено време у органима Града Сремска Митровица.
Право учешћа на интерном конкурсу имају службеници у звању референт или службеници који испуњавају услове за напредовање у звање референт.

IX Пријава на интерни конкурс врши се на прописаном обрасцу пријаве
Образац пријаве на овај конкурс може се преузети у Служби  за управљање људским ресурсима у штампаном облику.
Приликом предаје пријаве на интерни конкурс, пријава добија шифру под којом подносилац пријаве учествује у даљем изборном поступку.
Подносилац пријаве ће бити обавештен о додељеној шифри у року од три дана од пријема пријаве путем имејла, СМС, телефоном. 

X Рок за подношење пријаве 
Рок за подношење пријаве на интерни конкурс је  8 дана од оглашавања на Огласној табли. Рок почиње да тече од 05.12.2025. године и истиче 12.12.2025. године

XI Начин подношења пријаве на интерни конкурс:
Подношење непосредно на писарници органа Града, Св.Димитрија бр.13, Сремска Митровица са назнаком „Пријава на интерни конкурс Градске управе за образовање за попуњавање радног места „Административно-техички послови”. 


XII Докази који се прилажу уз пријаву на конкурс:
1. /////


XIII Докази који се достављају током изборног поступка
1. Оверена фотокопија дипломе којом се потврђује стручна спрема;
1. Оригинал или оверена фотокопија доказа о положеном државном стручном испиту односно стручном испиту за рад у државним органима / доказа о положеном правосудном испиту;
1. Оригинал или оверена фотокопија доказа о радном искуству у струци (потврде, решења и други акти којима се доказује на којим пословима, са којом стручном спремом и у којем периоду је стечено радно искуство);
1. Оригинал или оверена фотокопија решења о распоређивању или решења да је службеник нераспоређен.
Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).
Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.
Фотокопије докумената које нису оверене од стране надлежног органа неће се разматрати.

XIV Место, дан и време када ће се спровести изборни поступак:
Изборни поступак ће се спроводити почев од 17.12.2025. године, са почетком у 13:00 часова, у сали 2 Градске куће, ул. Св.Димитрија бр.13 у Сремској Митровици, о чему ће кандидати бити обавештени путем имејла односно телефоном. 

XV Лице које је задужено за давање обавештења о интерном конкурсу: Јована Вујанић, Служба за управљање људским ресурсима, телефон: 022/2015-2089

[bookmark: _Hlk153987533]* Неблаговремене, недопуштене, неразумљиве или непотпуне пријаве биће одбачене.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.
           Овај оглас објављен је на огласној табли органа Града  и на веб презентацији www.sresmkamitrovica.org.rs .
                                                                                      В.д. Н А Ч Е Л Н И К А
                                                               Драгана Сретеновић

